钦定古今图书集成/理学汇编/文学典/第014卷 > 吾丘寿王
## 钦定古今图书集成/理学汇编/文学典/第014卷 > 吾丘寿王

按《汉书》本传：“吾丘寿王，字子赣，赵人也。年少，以善格，
五召待诏，诏使从中大夫董仲舒受《春秋》。高材通明，
迁侍中中郎，坐法免。上书谢罪，愿养马黄门，上不许。
后愿守塞捍寇难，复不许。久之，上疏愿击匈奴。诏问
状，寿王对良善。复召为郎。稍迁，会东郡盗贼起，拜为
东郡都尉。上以寿王为都尉，不复置太守。是时军旅”
数发，年岁不熟，多盗贼。诏赐寿王玺书曰：“子在朕前
之时，智略辐凑，以为天下少双，海内寡二。及至连十
馀城之守，任四千石之重，职事并废，盗贼从横，甚不
称在前时，何也？”寿王谢罪，因言其状。后征入为光禄
大夫，侍中。丞相公孙弘奏言：“民不得挟弓弩十，贼彉
弩百，吏不敢前，盗贼不辄伏辜，免脱者众，害寡而利
多，此盗贼所以蕃也。禁民不得挟弓弩，则盗贼执短
兵，短兵接则众者胜。以众吏捕寡贼，其势必得。盗贼
有害无利，则莫犯法刑，错之道也。臣愚以为，禁民母
得挟弓弩。”便上下其议。寿王对曰：“臣闻古者作五兵，
非以相害，以禁暴讨邪也。安居则以制猛兽而备非
常，有事则以设守卫”而施行阵。及至周室衰微，上无
明王，诸侯力征，强侵弱，众暴寡，海内抏敝，巧诈并生。
是以智者陷愚，勇者威怯。苟以得胜为务，不顾义理，
故机变械饰，所以相贼害之具，不可胜数。于是秦兼
天下，废王道，立私议，灭《诗》《书》而首法令，去仁恩而任
刑戮，堕名城，杀豪桀，销甲兵，折锋刃。其后，民以耰鉏
棰挺相挞击，犯法滋众，盗贼不胜，至于赭衣塞路，群
盗满山，卒以乱亡。故圣王务教化而省禁防，知其不
足恃也。今陛下昭明德，建太平，举俊材，兴学官，三公
有司，或由穷巷起白屋，裂地而封，宇内日化，方外乡
风。然而盗贼犹有者。郡国二千石之罪，非挟弓弩之
过也。《礼》曰：“男子生，桑弧蓬矢以举之，明示”有事也。孔
子曰：“吾何执执射乎？”大射之礼，自天子降及庶人，三
代之道也。《诗》云：“大侯既抗，弓矢斯张。射夫既同，献尔
发功。”言贵中也。愚闻圣王合射以明教矣，未闻弓矢
之为禁也。且所为禁者，为盗贼之以攻夺也。攻夺之
罪死，然而不止者，大奸之于重诛，固不避也。臣恐邪
人挟之而吏不能止，良民“以自僃而抵法禁，是擅贼
威而夺民救也。窃以为无益于禁奸，而废先王之典，
使学者不得习行其礼，大不便。”书奏，上以难丞相弘弘诎服焉。及汾阴得宝鼎，武帝嘉之，荐见宗庙，藏于
甘泉宫。群臣皆上寿，贺曰：“陛下得《周鼎》。”寿王独曰：“非
周鼎。”上闻之，召而问之，曰：“今朕得《周鼎》，群臣皆以为
然，寿王独以为非，何也？有说则可，无说则死。”寿王对
曰：“臣安敢无说！臣闻周德始乎后稷，长于公刘，大于
太王，成于文武，显于周公，德泽上昭，天下漏泉，无所
不通，上天报应，鼎为周出，故名曰周鼎。今汉自高祖
继周，亦昭德显行，布恩施惠，六合和同。至于陛下，恢
廓祖业，功德愈盛，天瑞并至，祯祥毕见。昔秦始皇亲
出鼎于彭城而不能得。天祚有德，而宝鼎自出，此天
之所以与汉，乃汉宝，非周鼎也。”上曰：“善。”群臣皆称万
岁。是日赐寿王黄金十斤。后坐事诛。